**Ami Aspelund** (oik. Anne-Marie Louise Aspelund, s. 7. syyskuuta 1953 Vaasa) on suomalainen esiintyvä taiteilija ja musikaalinäyttelijä.

Ura
---

Ami Aspelundin ura alkoi vuonna 1973 julkaistulla "Apinamies"-hitillä (alun perin Jungle Jimin hitti "Big Fat Oranguman"). Samana vuonna Aspelund oli mukana Dannyn kesäkiertueella ja seuraavana vuonna ilmestyivät menestyskappaleet "Waterloo", "Tänään huipulla" ja "Käy luonain eilinen". Ensimmäinen niistä on Abban euroviisuvoittaja vuodelta 1974 ja muut kaksi The Carpenters -duon hittejä.

Aspelund voitti Rostockin laulufestivaalit vuonna 1981 kappaleella "Luoksein jää", jonka hän esitti saksaksi nimellä "Der Este Flug". Hän edusti Suomea Eurovision laulukilpailussa 1983 kappaleella "Fantasiaa" ja voitti Knokke Cup -laulukilpailun vuonna 1985. Vuoden 1982 euro­viisu­karsinnoissa mukana olleesta kappaleesta "Mitt äppelträd" muodostui klassikko, vaikka se jäikin sijoituksissa Kojon "Nuku pommiin" -kappaleen taakse.

Ami Aspelund tunnetaan erityisesti useilla eri kielillä laulavana ja taitavana estradiesiintyjänä. Hänellä on ollut runsaasti rooleja musikaaleissa ja erilaisia show-esityksiä. Aspelund on esiintynyt muun muassa Uudessa Iloisessa Teatterissa, Komediateatteri Arenassa, Svenska teaternissa. 2000-luvulla hän on esiintynyt muun muassa Åbo Svenska Teaterissa, Kuopion Musiikkiteatterissa, Imatran Teatterissa, Mustion Linnan kesäteatterissa ja Turussa Samppalinnan Kesäteatterissa. Vuosina 2019-2021 Aspelund esiintyi Salon Teatterissa musikaaleissa *Myrskyluodon Maija, Seili* ja *Äidinmaa, v*uosina 2021-2023 Porin Teatterissa Lasse Mårtensonin musiikista koostuvassa musikaalissa *Vie meren tuoksuun* sekä *Niin kuin taivaassa* Seinäjoen kaupunginteatterissa vuonna 2023. 

Aspelundin musiikillinen tyyli on vaihdellut vuosien saatossa. Tyylilajeihin on sisältynyt popiskelmää, laulelmia, bluesia, jazzia, lattaria, gospelia, sävellettyjä runoja, musikaalilauluja sekä show-numeroita. Aspelundin levytyksissä on perusiskelmää ja -tanssimusiikkia laajempaan skaalaa: albumi *Karibu* (1976) sisältää afrikkalaisaiheisia lauluja, *Credo – minä uskon* -levy (1975; mukana sisar Monica Aspelund) on puolestaan jazz- ja gospelhenkinen. Aspelund oli mukana myös Cascade-yhtyeessä, jonka julkaisema levy Cascade (1976) on pop- ja soulpainotteinen. *Framtidens skugga* (1983) sisälsi sävellettyjä Edith Södergranin runoja, jonka Yle valitsi Vuoden levyksi. *Fenor och vingar* (1986) sisälsi pääosin Kari Kuusamon edistyksellistä rockia ja rohkeata linjaa pohjautuen sävellettyihin pohjoismaisten naislyyrikoiden runoihin. Levyt *Sylvias Återkomst* (1996) ja *Sylvian paluu* (1997) sisälsivät Topeliuksen runoja sävellettyinä. Nämä esi-isänsä runot sävelsi Topeliuksen tyttären pojanpojanpoika Mikki Nuorivaara. 

Ami Aspelund on esiintynyt yhdessä sisarensa Monica Aspelundin kanssa ja he ovat tehneet muun muassa musiikkishown *Mon-Ami* vuonna 1983 (FST/Yleisradio), Ralf Långbackan ohjaaman pienoismusikaalin *Kungsvägen – Kuninkaantie* vuonna 1997 sekä Marina Motaleffin ohjaaman musiikkinäytelmän *Saras Döttrar* (Saaran tyttäret) vuonna 2011. 

Vuosi 2023 oli Ami Aspelundille juhlavuosi; kiertue *AMIN ALBUMI – 50 vuotta elämää estradilla* alkoi 25. lokakuuta 2023. Tämän lisäksi Aspelund esiintyi Seinäjoen kaupunginteatterin suurmusikaalissa *Niin kuin taivaassa* (Så som i Himlen), jonka ensi-ilta on 16. syyskuuta 2023. Juhlavuotensa kunniaksi Aspelund levytti Astor Piazzollan *Libertangon*, johon hän teki itse suomalaiset sanat.

Diskografia
-----------

Ami Aspelund vuonna 2023*Vapaana / Ihmeiden aika* (1977)

### Albumit

* *Ami* (1974)
* *Credo – minä uskon* (1975)
* *Karibu* (1976)
* *Yön jälkeen* (1976)
* *Cascade* (1976)
* *Fågel blå* (1978)
* *Sinilintu* (1978)
* *Tänään huipulla* (1982)
* *Fantasy dream* (1983)
* *Framtidens skugga* (1983)
* *Fenor och vingar* (1986)
* *Rio Herne* (1994)
* *Sylvias återkomst* (1996)
* *Sylvian paluu* (1997)
* *Tänään huipulla* (2000)
* *Ami Live!* (2005)
* *Pärlor* (2005)
* *På resa!* (2008)
* *Jag har sökt me en jul* (2010)
* *Så in i Norden* (2019)

### Singlet

* *Apinamies / Bumerangi* (1973)
* *Waterloo / Kun pois hän on* (1974)
* *Tänään huipulla / Tiedä mitä tahdot* (1974)
* *Mä halusin niin / Suukkosuma* (1975)
* *Päivä kaunein on tullut / Nuoruuteni on ohi* (1975)
* *Koska sun taas nähdä saan / Ja rakastan vielä* (1975)
* *Chanson d'amour / Onnen hetket* (1977)
* *Sinilintu / Charleston* (1978)
* *Fågel blå / Charleston* (1978)
* *Fågel blau / Der erste Flu*g (1982)
* *Mitt äppelträd / Fågel blå* (1982)
* *You are my life* (Ami Aspelund ja Jokke Seppälä) / Flight 205 (Jokke Seppälä) (1982)
* *Rakkaudesta ystävyyteen / Tahtoo lisää* (1983)
* *Fantasiaa / Fantasy dream* (1983)
* *Clown / Private secretary* (1983)
* *Niin hyvä kun oot vierelläin / Tyttö ja nauravat silmät / Carnaval!-Samba kesälle* (2004)
* *Lugn, skön semester!?* (2007)
* *Hemåt / Ängel / Europa tur och retur* (2008)
* *Stjärnfall* (2012)
* *Helene / Mountain High* (2012)
* *Sommarfågel i vinterland / Norrut* (2018)
* *Så in i Norden* (2019)
* *Kesä / Ullakolla / Kannesta kanteen* (2019)
* *Vahva mä oon / Kuu valvottaa* (2022)
* *Floden* (2023)
* *Libertango* (2023)

Lähteet
-------

* Latva, Tony - Tuunainen Petri: *Iskelmän tähtitaivas*. WSOY, 2004. ISBN 951-0-27817-3.
* Ami Aspelundin kotisivut

### Viitteet

1. ↑  Suomi 1983: Ami Aspelund - Fantasiaa  22.6.2011. Viisukuppila. Viitattu 11.12.2016.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Ami Aspelund**.
* Ami Aspelund Internet Movie Databasessa. (englanniksi)
* Ami Aspelundin kotisivut
* Ami Aspelundin esitystuotanto Suomen äänitearkistossa (1901–1999)
* Ami Aspelundin sävellystuotanto Suomen äänitearkistossa (1901–1999)
* Ami Aspelundin sanoitustuotanto Suomen äänitearkistossa (1901–1999)
* Ylen Elävä arkisto: *Fantasiaa*
* Ylen Elävä arkisto: *Amor amor*
* Yle Arkivet: *Mitt äppelträd*
* Yle Arkivet: Ami Aspelund intervjuas i Bettina S
* Kuusi kuvaa Ami Aspelundin elämästä, 6.4.2018 Yle Areena
* Arto Nybergin haastateltavina Ami Aspelund, Valdemar Hirvelä ja Tommi Liimatta.
* eeva.fi: Ami Aspelund: Iän myötä olen ymmärtänyt, mikä elämässä on tärkeää.

  


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Suomen euroviisuedustajat |
| --- |
|  |
| 1960-luku | * Laila Kinnunen
* Marion Rung
* Laila Halme
* Lasse Mårtenson
* Viktor Klimenko
* Ann-Christine
* Fredi
* Kristina Hautala
* Jarkko ja Laura
 | Suomen Euroviisulogo |
|  |
| 1970-luku | * ~~1970~~
* Markku Aro & Koivistolaiset
* Päivi Paunu & Kim Floor
* Marion Rung
* Carita Holmström
* Pihasoittajat
* Fredi & The Friends
* Monica Aspelund
* Seija Simola
* Katri Helena
 |
|  |
| 1980-luku | * Vesa-Matti Loiri
* Riki Sorsa
* Kojo
* Ami Aspelund
* Kirka
* Sonja Lumme
* Kari Kuivalainen
* Vicky Rosti & Boulevard
* Boulevard
* Anneli Saaristo
 |
|  |
| 1990-luku | * Beat
* Kaija Kärkinen
* Pave Maijanen
* Katri Helena
* CatCat
* ~~1995~~
* Jasmine
* ~~1997~~
* Edea
* ~~1999~~
 |
|  |
| 2000-luku | * Nina Åström
* ~~2001~~
* Laura Voutilainen
* ~~2003~~
* Jari Sillanpää
* Geir Rönning
* Lordi
* Hanna Pakarinen
* Teräsbetoni
* Waldo’s People
 |
|  |
| 2010-luku | * Kuunkuiskaajat
* Paradise Oskar
* Pernilla Karlsson
* Krista Siegfrids
* Softengine
* Pertti Kurikan Nimipäivät
* Sandhja
* Norma John
* Saara Aalto
* Darude
 |
|  |
| 2020-luku | * ~~Aksel Kankaanranta~~
* Blind Channel
* The Rasmus
* Käärijä
* Windows95man feat. Henri Piispanen
 |
|  |
| Yliviivattu vuosiluku tarkoittaa, että Suomi ei osallistunut kilpailuun kyseisenä vuonna. |

 |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Taiteenala | 
* MusicBrainz

 |
|  |
| Henkilöt | 
* Uppslagsverket Finland

 |
|  |
| Muut | 
* Europeana
* Hufvudstadsbladet

 |

 |